Konrad II. von Württemberg
Dr Konrad II. († 1143) isch Herr vu Wirtemberg vu 1110 bis 1143 gsii. Är isch ghyrote gsii mit dr Hadelwig.

Em Konrad sy Vater isch nit bekannt, mer vermuetet aber, dass er us em Althausen-Veringer Grofegschlächt chuu isch, wel d Wobe vu dr Grofe vu Veringen un vu dr Grofe vu Wirtemberg. Zimli ähnlig sin. Wäge däm wird dervu uusgange, dass baidi Adelshyyser stammverwandt sin. Em Konrad sy Mueter Liutgard vu Beutelsbach isch e Schweschte vu syym Vorgänger Konrad I. gsii.

Noch em Dod vum Konrad I. dritt dr Konrad II. uf as Erb vu dr Burg Wirtemberg. Dr Konrad II. wird unter em Wirtemberger Name am 12. Mai 1110 mit syre Frau Hadelwig as Schänker vu Gieter bi Geppenge an s Chloschter Blaubeire un am 28. Dezämber 1122 as Zyyg vum Chaiser Heinrich V. z Speyer gnännt (s erscht Mol as Grof, in ere spetere Nännig ohni dää Titel, aber zmittse unter Grofe).

Literatur 
 Dieter Mertens in: Sönke Lorenz, Dieter Mertens, Volker Press (Hrsg.): Das Haus Württemberg. Ein biographisches Lexikon. Kohlhammer, Stuttgart 1997, ISBN 3-17-013605-4, S. 9

Hous Wirtteberg
Person (Mittelalter)
Maa